ग्रेट इस्टर्न होटल सन 1840-41 में ऑकलैंड होटल की नांव से डेविड विल्सन खोल ले रहे, सबसे पहिले होटल में 100 कमरा और एगो डिपार्टमेंटल स्टोर रहे। एकर विस्तार सन् 1860 में भइल, आ सन् 1915 में एकर नाम ग्रेट इस्टर्न होटल पड़ल। सन् 1883 में एमें बिजली से रोशनी कइल गइल, शायद इ देश क पहिला होटल रहे जौने में ओ समय बिजली लागल। इ होटल निकिता खुर्श्चेव आ निक्लोई बुल्गेनिन, एलिजाबेथ II, मार्क ट्वेन सहित कईगो महान हस्ती लोगन क मेजबानी कइलस। सन् 2005 में नवीनीकरण खातिर बंद भइले से पहिले इ एशिया में सबसे ज्यादा समय ले चले वाला होटल रहे।